На основу чл. 132. став 2. и чл. 135. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017 и 44/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:
 
 
ABC FOOD AD U STEČAJU RUSKI KRSTUR
ОБЈАВЉУЈЕ
 
ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ НАКНАДНО ПРОНАЂЕНЕ НЕПОКРЕТНЕ ИМОВИНЕ СТЕЧАЈНОГ ДУЖНИКА
 
1.     УВОД
Решењем Привредног суда у Сомбору , посл. бр. Ст.10/20 од 03.06.2021. године, отворен је стечајни поступак над стечајним дужником АБЦ ФООД AД У СТЕЧАЈУ РУСКИ КРСТУР
 
2.     СВРХА ПРОЦЕНЕ
Сврха процене је да се утврди тржишна вредност непокретне имовине као накнадно пронађене имовине стечајног дужника у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником АБЦ ФООД  АД - у стечају.
Накнадно пронађену имовину чине станови у Руском Крстуру и то:
1. један трособан  стан  површине 77м2 и четири двособна стана појединачне  површине 56м2 у улици Иве Лоле Рибара 96
2. један двособан стан површине 56м2 у улици Иве Лоле Рибара 98, све изграђено на парцели број 438 Ко Руски Крстур
 
3.     ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:
 
-прецизно означен предмет процене, дефиницију вредности, уз опис метода коришћених у Извештају о процени;
 
-закључак о процењеној вредности имовине стечајног дужника;
 
 -закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.
 
- саставити и доставити правно мишљење у вези правног статуса имовине која је предмет процене на основу прибављене документације
 
Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.

4.     МЕТОД ПРОЦЕНЕ
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

5.     ИНФОРМАЦИЈЕ ЗА ПОНУЂАЧЕ
Заинтересовани понуђачи понуде подносе у писаном облику  на адресу  асистента стечајног управника Жељка Драгића број телефона 063 461763, Иве Лоле Рибара 31, Крушчић 25225, маил: 
zeljkodragic@mts.rs најкасније до 20.12.2023.године.
Понуђач уз понуду доставља скенирана документа, наручилац задржава право да захтева од Понуђача накнадно достављање на увид оригиналне документације. Понуда треба да садржи:
  Доказе о испуњености услова из тачке 6. овог огласа;
  Имена чланова ужег тима који ће радити процену са задужењима и референцама;
  Рок у којем ће завршити процену;
  Цену за пружену услугу исказану у динарима;
  Рок за исплату накнаде за извршену услугу.
Уз понуду доставити:
  Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од
надлежних органа;
  Доказе о стручности;
  Референце досадашњег рада.
У случају потребе и других података за избор понуђача заинтересована лица могу се јавити асистенту стечајног управника Жељка Драгића број телефона 063 461763, Иве Лоле Рибара 31, Крушчић 25225, маил: 
zeljkodragic@mts.rs
 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.
 
Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
6.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
  Да је регистрован за обављање делатности код надлежног органа;
  Лиценца за обављање послова овлашћеног проценитеља;
  Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 
У случају одустанка од поступка , наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
 
 
   У Руском Крстуру 05.12.2023.. године    

   Стечајни управник
 
Љубиша Јелић

